CELEX: 62020TN0275
Language: hr
Date: 2020-05-11 00:00:00
Title: Predmet T-275/20: Tužba podnesena 11. svibnja 2020. – Westfälische Drahtindustrie i dr. protiv Komisije

27.7.2020   
            
            
               HR
            
            
               Službeni list Europske unije
            
            
               C 247/22
            
         
      Tužba podnesena 11. svibnja 2020. – Westfälische Drahtindustrie i dr. protiv Komisije
      (Predmet T-275/20)
      (2020/C 247/32)
      Jezik postupka: njemački
      
         Stranke
      
      
         Tužitelji: Westfälische Drahtindustrie GmbH (Hamm, Njemačka), Westfälische Drahtindustrie Verwaltungsgesellschaft mbH & Co. KG (Hamm) i Pampus Industriebeteiligungen GmbH & Co. KG (Iserlohn, Njemačka) (zastupnici: O. Duys i N. Tkatchenko, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Komisijin dopis od 2. ožujka 2020. kojim je zamjenica glavne direktorice GU Proračun Komisije od tužitelja pod 1. zatražila da Komisiji uplati iznos od 12 236 931,69 eura;
               
            
                  —
               
               
                  i utvrdi, slijedom toga, da je uplate tužitelja pod 1. izvršene od 29. lipnja 2011. do 16. lipnja 2015. u iznosu od 16 400 000 eura uvećanom za kompenzacijske kamate od ukupno 1 420 610 eura, dakle ukupno iznos od 17 820 610 eura, Komisija dužna uračunati u novčanu kaznu koju je Opći sud samostalno izrekao u predmetu Westfälische Drahtindustrie i dr./Komisija (T-393/10, EU:T:2015:515) s učinkom od 15. srpnja 2015. te da je time ta novčana kazna uplatom od 17. listopada 2019. u iznosu od 18 149 636,24 eura već u potpunosti isplaćena; i
               
            
                  —
               
               
                  naloži Komisiji da tužitelju pod 1. uplati iznos od 1 633 085,17 eura uvećan za kompenzacijske kamate od 17. listopada 2019. i zatezne kamate u iznosu koji je ESB u mjerodavnom trenutku primjenjivao na svoje operacije refinanciranja uvećane za 3,5 postotna boda od 17. listopada 2019. do potpune naknade dugovanog iznosa;
               
            
                  —
               
               
                  podredno, naloži Europskoj uniji, koju zastupa Europska komisija, da tužiteljima pod 1. do 3. isplati naknadu štete u iznosu od 12 236 931,69 eura u obliku prijeboja s iznosom koji Komisija od tužitelja pod 1. potražuje dopisom od 2. ožujka 2020. u iznosu od 12 236 931,36 eura i uplati tužitelju pod 1. preplaćeni iznos od 1 633 085,17 eura uvećan za kompenzacijske kamate od 17. listopada 2019. te zatezne kamate u iznosu koji je ESB u mjerodavnom trenutku primjenjivao na svoje operacije refinanciranja uvećane za 3,5 postotna boda od 17. listopada 2019. do potpune naknade dugovanog iznosa;
               
            
                  —
               
               
                  i, u svakom slučaju, naloži tuženiku snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe ističu se sljedeći tužbeni razlozi.
      
                  1.
               
               
                  Prvi tužbeni razlog: povreda članka 266. stavka 1. UFEU-a zbog (trajno) nedovoljnog otklanjanja posljedica u pogledu kasacijskog učinka ništetne novčane kazne zbog nepoštovanja dosega ništavosti koju je izrekao Opći sud odnosno (retroaktivno) ništetne novčane kazne. Opći sud nije održao na snazi odnosno nije potvrdio ništetnu novčanu kaznu, nego je tužiteljima naložio plaćanje nove i samostalne sudske novčane kazne.
               
            
                  2.
               
               
                  Drugi tužbeni razlog: povreda članka 266. stavka 1. UFEU-a i članka 99. stavka 4. i članka 98. stavka 4. podstavka 1. točke (b) Uredbe (EU, Euraatom) 2018/1046 Europskog parlamenta i Vijeća (1) zbog netočnog prihvata zateznih kamata od 4. siječnja 2011. jer Komisija, protivno svojoj dužnosti, nije uračunala (ex tunc) uplate tužitelja pod 1. primljene bez pravne osnove do proglašenja presude od 15. srpnja 2015. i na to dospjele kompenzacijske kamate u novo izrečenu sudsku novčanu kaznu s učinkom od 15. srpnja 2015. u korist tužiteljâ.
               
            
                  3.
               
               
                  Treći tužbeni razlog: povreda zabrane dvostrukog kažnjavanja (faktičnim) povećanjem sudske novčane kazne jer Komisija od tužitelja bez pravne osnove retroaktivno zahtijeva plaćanje zateznih kamata od 4. siječnja 2011.
               
            
                  4.
               
               
                  Četvrti tužbeni razlog: povreda članka 266. stavka 1. UFEU-a i članka 99. stavka 4. točke (b) Uredbe 2018/1046 zbog netočnog izračuna maksimalne dopuštene visine zateznih kamata dospjelih 15. listopada 2015.
               
            
                  5.
               
               
                  Peti tužbeni razlog: povreda članka 266. stavka 1. UFEU-a zbog povrede načela dobrog upravljanja i pravila dobrog vođenja uprave jer Komisija od tužitelja bez pravne osnove zahtijeva (dodatnu) uplatu koja prelazi sudsku novčanu kaznu (uvećanu za zatezne kamate).
               
            
         (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1.)